Myrvold vokste opp i Vennesla og startet sin fotballkarriere i barne- og ungdomsavdelingen til Vindbjart FK. Allerede som 15-åring debuterte han på klubbens A-lag i år 2000. Året etter, i 2001, gikk ferden videre til IK Start. På grunn av skader og andre omstendigheter fikk han imidlertid ikke etablert seg på A-laget der. I forkant av 2004-sesongen signerte han for den nyopprykkede 1. divisjonsklubben Mandalskameratene.